У мінулую нядзелю мы чыталі пра тое, як вучні пазналі ў Езусе з Назарэту абяцанага Богам у Старым Запавеце Месію – Хрыста. З гэтага моманту мы можам заўважыць у Евангеллі ад Марка быццам бы дзве плыні. З аднаго боку, Езус усё больш адкрыта кажа пра свае будучыя пакуты, смерць і ўваскрэшанне ў Іерусаліме. Адначасова Яго вучні ці то не разумеюць, ці не хочуць разумець, бо часам яны занятыя чымсьці іншым.